**Előterjesztés a Zám Tibor Művelődési Ház Közösségi Színtér és Könyvtár**

**2023. évi munkájának értékelésére**

A 20/2018 (VII.9.) EMMI rendelet besorolása alapján, a művelődési ház közösségi színtér szerint működik. Részben önálló. Pénzügyileg a fenntartó Ártánd Község Önkormányzatához tartozik.

2023. év első negyedévében a Művelődési Ház még nyitva tartott, majd májustól külső tatarozási munkák miatt később az energiatakarékosság jegyében zárva tartott. A művelődéssel kapcsolatos adminisztratív munkákat és a kiscsoportok, klubok foglalkozását részben a könyvtárban, Művelődési Ház kistermeiben és a parókia gyülekezeti termében tartottuk meg. Pl. Őszikék klub a teakonyhában és a könyvtárban, a Nia torna a parókián.

A 2023. évben a kultúra napját, a farsangot és a március 15-ei nemzeti ünnepet, valamint a költészet napját és a kapunyitogatót még a Művelődési Ház épületében tudtuk megrendezni. Így a betervezett rendezvények, annak rendje és módja szerint megtörténtek.

Heti rendszeres foglalkozási formák az alábbiak:

* Őszikék nyugdíjas klub
* Ifjúsági klub
* Moziklub
* Nia torna
* Jóga

Egyéb rendezvények:

* Kultúra napja
* Farsang
* Március 15
* Költészet napja
* Május 05. Kapunyitogató
* Trianoni megemlékezés
* Július 10. Zám nap
* Buszkirándulás Miskolc-Lillafüred
* Augusztus 20. Szent István napja

Működtek a rendszeres művelődési formák, de csak kis létszámú csoportokkal.

November 27. Adventre készülődve koszorúkészítés és karácsonyi díszek készítése történt megvendégeléssel.

Néhány gyermekkel Betlehem műsort tanultunk be, melyet sajnos az időjárás és a gyermekek betegsége miatt nem tudtuk bemutatni.

December 14. Betlehemezés az óvodában.


December 21. Falukarácsony gyertyagyújtás címen a Polgármesteri Hivatal előtt felállított fenyőfa. Részt vett a falu apraja-nagyja és meghallgatták a Black Rose együttes tagjainak műsorát. A vendégeket mézeskaláccsal, forró teával és forralt borral kínáltuk.


Egész évben havonta megjelentettük az Ártándi Fabula című újságot. Segítettük a polgármesteri hivatal munkáját a különböző szórólapok elkészítésével.

A lakosságot szórólapokkal, újságban közre adott közleménnyel, valamint a Zám Tibor Művelődési Ház Facebookon értesítettük minden rendezvényünkről.

Az elmúlt év megtanított minket arra, hogy ha kulturális rendezvényeket akarunk szervezni, lehetőleg kiscsoportokra építsünk. Hiszen példa volt erre az Őszikék, Ifjúsági Klub, vesszőfonó szakkör, hogy az adott lehetőségek mellett, csak ilyen rendezvények lehetségesek, amíg az energiatakarékosság gondjait enyhíteni tudjuk.

Kérem a beszámolókat, a táblázattal együtt, valamint az Eseménynaptárt, a 2024. évi szolgáltatási tervet szíveskedjenek elfogadni.

****



**Ártánd, 2024.01.12. Benkő Sándorné**

Mb. művelődésszervező