**Zám Tibor Művelődési Ház Közösségi Szintér és Könyvtár 2024. évi munkaterv**

1. Rövid összefoglaló:

A könyvtári munkálatokat egész évben akadály mentesen tervezzük működtetni.

Nyitvatartás: Hétfő - péntek 8-12 óráig.

Szervezete: Egyéb intézménnyel összevont.

Gazdálkodása: Nem önálló.

Fenttartója: Az Ártándi Községi Önkormányzat.

Könyvállománya: 6557 kötet.

Beiratkozott olvasók száma: 72 fő

Kölcsönzések összesen: 1829 kötet.

Továbbra is folytatjuk: a könyvek elektronikus katalógus készítését, etikettezést, a raktári rend szükség szerinti átrendezését (a könyvállomány gyarapodása miatt)

Tervezzük a Költészet napját.

2. Stratégiai célok:

2/a A könyvforgalom ezen belül a kölcsönzés, a helyben olvasás elősegítése, a forgalom megemelése.

Tervezzük a szabadtéri rendezvényeket a parkban lévő „olvasó fa” köré. A természettel kapcsolatos versek, elbeszélések, egy-egy könyv kiállítása, vagy a témával kapcsolatos több könyv olvasásra kínálása. A könyvtár megszerettetése a jövendőbeli olvasókkal, ovisokkal havi rendszerességgel mesedélelőtt keretében. Népmese napja. Teadélutánok felnőtteknek kora tavasztól egész évben havi rendszerességgel.

Madarak és fák napja, Ovisok a könyvtárban.

4. Infrastruktúra:

4/a A fizikai terek nem változnak, tervezzük a külső homlokzat és az épület tatarozását EU-s pályázat keretében megvalósítani.

4/b Az infokommunikációs eszközök még használhatók, azonban tervezünk a lehetőségekhez mérten egy nyomtató beszerzését.

5. Gyűjtemény információk:

5/a A gyűjtemény elhelyezése rendben van, az adminisztratív anyag elhelyezése a megújult raktár helyiségben megtörtént.

5/b A gyűjtemény fejlesztése folyamatos.

5/c A gyűjtemény feltárása és az állományvédelem folyamatos.

6. Szolgáltatások:

6/a Az olvasótábor anyagát a mindenkori iskolai kötelező irodalom segítségével hozzuk létre. Célja, hogy a soron következő tanévben kötelező irodalomhoz kapcsolódjanak a foglalkozások.

Tervezzük egy olvasókör létrehozását, amely a szépkorúak közösségépítését célozza meg.

6/b Helyben elérhető szolgáltatások: másolás, szkennelés, kérvények kérdőívek készítésénél kitöltésénél segítségnyújtás.

6/c Lehetőség van arra, hogy akik meg akarnak ismerkedni „a digitális világ rejtelmeivel” azoknak segítünk.

Zám napok rendezése kiállítással. Könyvhét. Trianoni megemlékezés. Húsvéti tavaszi ünnepkörrel kapcsolatos játszóház, tojásfestés, tojásfa készítés szülők és gyermekek részvételével. Zöldágjárás. Kiszehajtás. Adventi ünnepkör. Kézműves foglalkozás: mézeskalács készítés, karácsonyfadíszek készítése. Betlehemezés próbái és előadásai.

8. Tudományos kutatás

Folyamatos a települési Értéktár bővítése, ezért kutatómunka folyik a helyi presbiteri jegyzőkönyvekből, korabeli újságokból, valamint levéltári anyagokból a soron következő témákhoz.

Művelődési ház története.

9. Partnerségi együttműködés:

Önkormányzat, Óvoda, Református egyház, Bihari Múzeum, Bihari Levéltár, középiskolák.

10. A könyvtár megjelenése médiumokban:

10/a A pandémia idején nagy jelentősége volt az alábbi médiumoknak, melyeket most már hagyományként folytatunk. A helyi facebook fióknak, valamint az Ártándi Fabula havilapnak. Így tudjuk értesíteni a lakosságot a soron következő rendezvényekről, a község közérdekű tevékenységéről, valamint, a folyamatos munkánkról. Szórólapok, plakátok, meghívók készítése, az Ártándi Fabula havi megjelenítése.

Ha a rendezvényeket másképpen nem lehet megtartani, akkor megpróbálunk a facebook-on, a Fabulán keresztül az ünnepi alkalmakról megemlékezni.



10/b Lépések az intézményről alkotott kép pozitív formálásához. A megújult Ártándi Községi Önkormányzat honlapjára készítünk ismertetőt a könyvtár történetéről.

11/c A települési könyvtár fejlesztésével kapcsolatos terveket, javaslatokat a fenntartóval minden esetben megbeszéljük és a lehetőségekhez mérten azokat elfogadja és támogatja az önkormányzat.

12. Az Energiaválság okozta változásokról:

Könyvtárunkban jelenleg és a jövőben nem tervezzük használni a gázzal működő központi fűtést.

Napelem segítségével klíma berendezéssel oldottuk meg a fűtést, így az előírásnak megfelelően az energiatakarékosság programjában részt veszünk.



Ártánd, 2024.01.15 Benkő Sándor Benkő Sándorné

Polgármester Könyvtáros