**ELŐTERJESZTÉS A ZÁM TIBOR KÖNYVTÁR**

**2023. ÉVI MUNKÁJÁNAK ÉRTÉKELÉSÉHEZ**

A könyvtárban folyó munkák, feladatok egész évben teljesültek. A művelődési ház energiatakarékosság jegyében részben zárva tartott, ezért bizonyos klubfoglalkozásokat a kis létszám miatt a könyvtárban tartottuk, mely egész évben a nyitvatartásnak megfelelően (hétfőtől-péntekig 8 órától 12 óráig) működött.

Igény szerint a délutáni órákban tartottunk rendezvényeket. Így például a húsvéti készülődést a hagyományos adventi koszorúkészítést, a karácsonyi díszek készítését már a könyvtárban végeztük.

A DJP program 2023. évben megszűnt, azonban a vele kapcsolatos szolgáltatásokat továbbra is könyvtár látja el, Pl.: Scannelés, fénymásolás, szövegszerkesztés, online ügyintézés. Kérésre segítjük az elektromos úton való ügyintézést.

A könyvek, elektronikus katalógus készítése folyamatos. A kölcsönzők adatai is gépre kerültek. Lehetőségünk nyílt „a kutatásra” mely a falu történetének kiegészítését szolgálta.

Minden hónapban mese délelőttöt rendeztünk az óvodások részére.

A hagyományok szerint a nyáron közös programot tartottunk a tóparton az olvasótábor tagjaival és az ovisokkal együtt. Munkánkat a diákmunkások segítették.

A költészet napja alkalmából meghallgattuk Meleg Vilmos színművész verses összeállítását az „irodalmi teadélutánok” keretében.

Megünnepeltük májusban a madarak és fák napját a játszótéren és a tóparton az óvodások részvételével.

Készültünk a Trianoni emlékezésre és a Zám napra.

Lehetőséget adtunk a Hittan táborban lévő gyermekeknek és kísérőiknek a könyvtár látogatására. Melyen bemutattuk a könyvtár működését, néhány szóban megemlítettük a könyvtár történetét és ezzel kapcsolatos mini kiállítást mutattuk be, majd közös játékkal zártuk a látogatást.

Szeptember 30-án a Népmese Napját „a könyvtár fája” alatt, a parkban tartottuk.

Október 6-án az óvodások részvételével megkoszorúztuk a 48-49-es Ártándi Hősök emléktábláját.

A nagy könyvhéten, október 4-8. a könyvtár történetéről előadás és mini kiállítás volt. Felolvasást terveztünk tartani Zám Tibor műveiből azonban az előadó elfoglaltsága miatt elmaradt.

A könyvtár műhelyként is működik, mert a településen bármilyen rendezvény vagy közérdekű esemény történik, azokról szórólapokkal, plakátokkal, Facebook megjelenítésekkel, újsággal értesítjük a lakosságot. A nemzeti ünnepekre, egyéb rendezvényekre az előkészületek, a dekorációs vagy a kiállítási anyag itt készül. A könyvtárban készül a havonta megjelenő Ártándi Fabula újság is. A települési Értéktár munkája folyamatos, az évenkénti üléseket megtartjuk és megbeszéljük a soron következő feladatokat. Az értéktárral kapcsolatos archív anyagot és feldolgozott irattári másolatokat a könyvtárban tároljuk.


**Könyvtári adatok** **2023. évben:**

Könyvtári állomány január 1-én 6557 kötet ezen belül:

* Gyarapodás 99 kötet
* Olvasó létszám: 72 fő

**Nyitva: hétfő – péntek: 8:00-12:00**

|  |  |
| --- | --- |
| Könyvtár használat | |
| Személyes használat/fő: | Kölcsönzött kötetek száma: |
| 14 éven aluli 881 fő | 781 fő |
| 14 év feletti 1078 fő | 1048 fő |
| E-mail, telefon, elektronikus katalógus használat: 536 fő | |
| Rendezvények száma: 16 fő, látogatók: 369 fő | |
| Könyvtárhasználók száma: 2305 fő | |

Kérem, a beszámolómat szíveskedjenek elfogadni.

Ártánd, 2024.01.15. Benkő Sándorné

Mb. műv.szerv. és könyvtáros